Keelbaach

D'KeelbaachOp den topographesche Kaarte vum lëtzebuergesche Kadaster ass se mat Kaelbaach (1:20.000 Nr. 28 Esch-sur-Alzette, Editioun 1989) respektiv Kälbaach (Online-Editioun 2010) agedroen ass eng Baach, déi duerch Frankräich a Lëtzebuerg leeft.

Hir Quell ass hautdesdaags administrativ zu Aumetz lokaliséiert, op enger Héicht vu ronn 380 Meter. Vun do leeft se no Osten, duerch de Fonds de Pierreuse an Direktioun Nonkeel, wou se am Dall da praktesch e rechte Wénkel an Direktioun Ëtteng mécht. Well awer praktesch all d'Waasser aus hirem ieweschte Laf am karstege Kaleksteen an an de Galerien aus der Géigend versickert, entspréngt d'Keelbaach quasi eng zweet Kéier bei Nonkeel, wou eng Pompelstatioun Waasser aus der Grouf Ëtteng II pompeltDéi Pompelstatioun gëtt vu Lëtzebuerg finanzéiert, fir d'Baach um Liewen ze halen. Ier d'Minièren zougemaach hu gouf se vun dräi Pompelstatiounen zu Ëtteng, an e puer anerer vun Aumetz, Tressange a Bure gefiddert.

Bei der Grenzmaark FL85 tëscht Rëmeleng an Ëtteng kënnt d'Baach op Lëtzebuerger Terrain a fléisst zu Hunchereng tëscht dem CR165 an der Huncherenger Millen an d'Uelzecht.

Um Territoire vu Lëtzebuerg huet Baach eng Längt vu ronn 9 km, dovun zu Rëmeleng 450 Meter ënner dem Buedem. De Sandre gëtt fir Frankräich eng Längt vun 8,97 km un, mat dem Numm Kaelbach an dem Code A8910300.

 Niewebaachen 
 Pierreuse (haut vum Sandre als Quell festgeluecht, versickert awer ier se d'Keelbaach erreecht)
 Les Fontaines (op der topographescher Kaart nach just bis virun Ëtteng agezeechent)
 Walertflass (existéiert net méi)
 zu Keel d'Biermecht an d'Puelbech



  Biller 

 Kuckt och 

 Um Spaweck 

 Topographesch Kaart vu Lëtzebuerg um Site vum Kadaster
 E franséische Rapport iwwer den Zoustand vun der Keelbaach
 Fiche um Sandre
 Kaart vum SAGE mat den Anzuchsgebidder

Kategorie:Baachen zu Lëtzebuerg
Kategorie:Baachen a Frankräich
Kategorie:Nieweflëss vun der Uelzecht‎